تریستان دا کونا

تریستان دا کونا، کە لە قسەکردنی باودا بە تریستان ناسراوە، کۆمەڵە دوورگەیەکی گڕکانیی دابڕاوە لە باشووری ئۆقیانووسی ئەتلانتیکدا. یەکێکە لە سێ بەشە پێکھێنەرەکەی ھەرێمی دەرەوەی وڵاتی بەریتانیای سەینت ھێلینا، ئەسێنشێن و تریستان دا کونا، کە دەستووری تایبەت بە خۆی ھەیە. ھەرێمەکە لە دوورگەی نیشتەجێکراوی تریستان دا کونا پێکدێت، کە تیرەکەی نزیکەی ١١ kiloمەتر (٦٫٨ mi) و ڕووبەرەکەی ٩٨ square kilometre (٣٨ sq mi)ە؛ پارێزراوەکانی ژیانی کێوی لە دوورگەی گۆف و دوورگەی ئینئاکسێسیبڵ؛ و دوورگەکانی نایتینگەڵ کە بچووکترن و کەسیان تێدا ناژی. ھەتا ڕێکەوتی تشرینی یەکەم ٢٠١٨، دوورگە سەرەکییەکە ٢٥٠ دانیشتووی ھەمیشەیی ھەبووە، کە ھەموویان خاوەنی ھاووڵاتیی ھەرێمەکانی دەرەوەی وڵاتی بەریتانیان. دوورگەکانی تر کەسیان تێدا ناژی، جگە لە کارمەندانی ئەفریقای باشووری لە وێستگەیەکی کەشوھەوا لەسەر دوورگەی گۆف. لەبەر ئەوەی ھیچ فڕوخانەیەک لەسەر دوورگەکە نییە، تاقە ڕێگە بۆ گەشتکردن بۆ تریستان یان گەڕانەوە لێی بە کەشتییە. گەشتی شەش ڕۆژە لە کەیپ تاون، ئەفریقای باشوورەوە ھەیە، و ھەندێک گەشتی دەریایی پێشکەش دەکرێن کە لە ئۆشوایە، ئەرژەنتینەوە بەڕێ دەکەون. سەرچاوەکان دەروازەی ئەفریقا دەروازەی سیاسەت دەروازەی شانشینی یەکگرتوو